Tiit Kalluste

Tiit Kalluste (sündinud 2. aprillil 1962) on eesti džässakordionist, helilooja ja pedagoog.
Elukäik.
Tiit Kalluste alustas muusikaõpinguid Võru Lastemuusikakoolis (1969–1977), seejärel õppis Georg Otsa nimelises Tallinna Muusikakoolis (1977–1981) ja Tallinna Riiklikus Konservatooriumis (1981–1986). 1998. aastast õpetab Tiit Kalluste Georg Otsa nimeline Tallinna Muusikakoolis ning 2004. aastast Eesti Muusika- ja Teatriakadeemias akordioni ja improvisatsiooni. Oli 1997–2007 Tartu Ülikooli Viljandi Kultuuriakadeemia õppejõud ning 2001–2007 Põhjamaade luulefestivali muusikaline kujundaja. 1999–2011 Eesti Akordioniliidu president
Muusik ja pedagoog.
Tiit Kalluste esimene ülesastumine džässaordionistina leidis aset 1982. aasta festivalil Tudengijazz. Ta on tegutsenud muusikuna paljudes muusikakollektiivides, akordioni- ja improvisatsiooni õpetajana, helilooja ja arranžeerijana. 
Ta on andnud kontserte ligemale 30 riigis, festivalidel nagu Pori Jazz (Soome), Cork Jazz Festival (Iirimaa), Varna Summer International Jazz Festival (Bulgaaria), Festival Nordischer Klang (Saksamaa), Kaunas Jazz (Leedu), Festival Jazzycolors (Prantsusmaa), Paris Banlieues Tango (Prantsusmaa), Rigas Ritmi (Läti), Aile Jazz (Läti), Athens Technopolis Jazz Festival ( Kreeka), Naxos Festival (Kreeka), Baltic Jazz Festival (Soome), Dimitria Festival (Kreeka), Brussels Jazz Marathon (Belgia) ning esinenud kontserdipaikades nagu St. Micheli Catedral (Brüssel), Smolnõi Sabor (Peterburi), St. Thomas Morus Church (Mexico), Temppeliaukio Church (Helsingi), Abbaye de Neumünster (Luxembourg), Modern Museum (Stockholm), Lithuanian National Philharmonic Concert Hall (Vilnius), Wagner Hall (Riia), Läti Rahvusooper (Riia), State Kremlin Palace (Moskva), Berliner Philharmonie (Berliin), Rathaus Vienna (Viin), Slovak Radio (Bratislava), Salle des Etoiles Le Sporting Monte Carlo (Monaco), Print Room at the Coronet (London), Quebec University (Montreal), Alte Galerie (Berlin), The Royal College of Music (London), Jazz Club "The Music Village" (Brüssel), Koko Jazz Club (Helsingi), Jazz club "Porgy &amp; Bess" (Viin), Jazz club ZAK (Gdansk), Jazzclub Birdland (Hamburg) jpt. 
Tiit Kalluste on teinud koostööd paljude eesti muusikute ja rohkem kui 60 välisartistiga. Koos sagedase lavapartneri Villu Veskiga on ta projektide "Põhjala saarte hääled" / NordicSounds ja Tango Nuevo / Jazz'n'Tango idee ja muusika autor ning omanimelise džässansambli eestvedaja. Ta on mitme erialakonkursi žürii liige.
Helilooja ja arranžeerija.
Tiit Kalluste on kirjutanud muusikat džäss- ja kammermuusika ansamblitele, akordionipalu ning teinud arranžeeringuid. Tema muusikat on salvestatud mitmele heliplaadile. Eesti Laulu- ja Tantsupeo Sihtasutuse tellimusel on ta kirjutanud originaalloomingut ning seaded akordioni- ja kandleorkestritele. Eesti Akordioniliit on tellinud temalt mitme akordionikonkursi "Parim noor instrumentalist" kohustuslikud palad. Tiit Kalluste on mitme heliplaadi produtsent, tema kirjutatud muusikat on kasutatud kino- ja telefilmides.
Noodikogumikud Tiit Kalluste muusikaga:
"Ristitants / Cross-Cane Dance" (ISMN 979-0-54002-093-4)
"Ratas / Wheel" (ISMN 979-0-54002-089-7)
"Miks lendsite must mööda / You Flew by Me - Why?" (ISMN 979-0-54002-092-7)
"Tanguero" (ISMN 979-0-54002-091-0)
"Nińo Bien" (ISMN 979-0-54002-090-3)
"Anibal" (ISMN 979-0-54002-088-0)
Akordionipalade kogumike koostaja: